Hallgeir Storvik

Hallgeir Storvik (født 21. desember 1958 i Meløy) er en norsk næringslivsleder. 

Han er utdannet siviløkonom fra NHH fra 1984. Han begynte i Norsk Hydro i 1984 og har hatt flere lederjobber i Hydro og Yara. Storvik ble finansdirektør i Hydro Agri International i 1995 og ble finansdirektør for hele Hydros gjødselsdivisjon (Hydro Agri) i 1998. Han ledet arbeidet med strategi for kostnadseffektivitet og produktivitetsforbedring i Hydro Agri (1999–2001) samt fisjoneringen og børsintroduksjonen av Yara i 2004. Fra 2006 til 2009 var han konserndirektør for forretningsområdet Supply&Trade, som håndterer innkjøp og salg av råvarer og mellomprodukter. Fra 2009 til 2012 var han tilbake i stillingen som finans- og strategidirektør. Storvik var i en femårsperiode fra 2012 ansvarlig for Yaras gruvevirksomhet. Han jobbet senere med strategiske problemstillinger i Yara og ble i 2021 finansdirektør i den nyetablerte enheten Yara Clean Ammonia. Han hadde denne stillingen inntil pensjonsavgang i 2025 

 Referanser 

Kategori:Norske næringslivsledere
Kategori:Norske siviløkonomer fra NHH
Kategori:Personer fra Meløy kommune